Il-kanzunetta rebbieħa tal-Eurovision song contest 2013 hi "Only Teardrops" kantata minn Emmelie de Forest tad-Danimarka. Din kisbet 281 vot. L-avveniment annwali tant mistenni, beda fid-9pm. Il-kantant Malti Gianluca Bezzina qata' figura tajba ħafna, meta bil-kapaċitajiet u bit-tbissima partikolari tiegħu li serqet il-qalb ta' ħafna, kanta fid-disa' post minn 26 u rnexxielu jwassal lil Malta fit-tmien post fis-serata finali tal-lejla, pożizzjoni li ħarġet lil Malta wiċċha 'l fuq. F'ħafna ħinijiet waqt il-votazzjoni Malta saħansitra żammet il-kolp fil-ħames post. Min-naħa tagħna nawguraw lil Gianluca għas-suċċess li kiseb għal Malta, wara numru ta' snin li fihom Malta kienet diżappuntata għall-fatt li ma rnexxielix tiġi minn ta' quddiem fis-serata finali. Il-voti li ġabret Malta llejla kienu jammontaw għal 120 u waslu hekk: San Marino -10; Olanda – 8; Ingilterra – 7; Ukrajna – 2; Ungerija – 8; Rumanija – 5; Azerbaijan – 8; Norveġja – 10; Armenja – 6; Italja – 10; Spanja -1; Belarus – 7; Latvja – 5; Estonja – 5; Ġermanja – 5; Iżlanda– 5; Franza – 2; Greċja – 3; Danimarka – 4; Georgia – 3; Maċedonja – 3; Ċipru – 3; Litwanja – 4. Permezz tal-voti tagħha, Malta tat 8 punti lill-Italja, 10 punti lill-Ukrajna u 12-il punt lill-Azerbaijan. Iktar kmieni: Irrispettivament minn x'kellu jkun l-eżitu tal-lejla, l-ispirtu ta' Gianluca Bezzina u l-band tiegħu kien wieħed entużjast. F'kummenti pubbliċi wara nofsinhar, huwa qal li hu u l-band kienu se jfittxu li jieħdu gost ikantaw u ma jħallux il-pressjoni tagħmel bihom. Ħalli l-kummenti tiegħek hawn taħt. .td_uid_3_5ee4ea98efd14_rand.td-a-rec-img{text-align:left}.td_uid_3_5ee4ea98efd14_rand.td-a-rec-img img{margin:0 auto 0 0} #td_uid_4_5ee4ea98f01c0 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/Eurovision_2013_1-80x60.jpg) 0 0 no-repeat} 1 minn 1